SURSE Guvernul va tăia săptămâna viitoare salariile demnitarilor. Varianta aflată în discuție acum: scădere cu 25% pe perioada crizei cauzate de coronavirus

Guvernul Orban va tăia salariile tuturor demnitarilor printr-o ordonanță de urgență care va fi aprobată, cel mai probabil, săptămâna viitoare, au declarat pentru G4Media.ro surse guvernamentale.

Potrivit acestora, o primă discuție pe această temă a avut loc joi în cadrul ședinței de guvern.

”S-a discutat despre o tăiere cu 25% a salariilor demnitarilor, ale tuturor celor ale căror venituri sunt în funcție de coeficientul aplicat salariului minim. Dar nu s-a luat încă o decizie referitoare la cuantumul cu care vor fi tăiate aceste salarii”, au explicat sursele citate pentru G4Media.ro.

De altfel, chiar premierul Ludovic Orban a declarat joi seară, la TVR, că demnitarii trebuie să fie solidari din acest punct de vedere cu ceilalți români afectați de criză.

„Punctul meu de vedere este că trebuie să fie solidari toţi, în primul rând cei care deţin funcţii de conducere, inclusiv eu, inclusiv colegii mei miniştri”, a subliniat șeful guvernului.

Nivelul salariilor demnitarilor este prevăzut în anexa IX din legea salarizării unitare (legea 153/2017). Cuantumul veniturilor acestora se calculează prin aplicarea unui coeficient la salariul minim brut aflat în plată.

Salariile demnitarilor au fost înghețate la începutul acestui an la nivelul celor de anul trecut. Măsura a fost luată de guvern tot printr-o ordonanță de urgență și prevede că baza de calcul o reprezintă salariul minim de anul trecut, în cuatum de 2.080 de lei, nu salariul minim de anul acesta, în cuantum de 2.230 de lei. PSD a respins însă ordonanța în Senat, iar actul normativ se află acum în Camera Deputaților, forul decizional.

Potrivit legii salarizării, cel mai mare salariu din România îl are președintele Klaus Iohannis. Lui i se aplică coeficientul 12 la salariul minim de anul trecut (2.080 de lei), rezultând un venit lunar de 24.960 de lei brut. Sub președintele României, ca nivel de salarizare, se află președinții Parlamentului, cei care dețin funcții în cele două Camere legislative și, apoi, simplii senatori și deputați.

Funcții de demnitate publică alese:

Nr. crt Funcția Coeficient Președinția României 1. Președintele României 12,00 Parlamentul României 2. Președintele Senatului și președintele Camerei Deputaților 11,50 3. Vicepreședinții Senatului și ai Camerei Deputaților 10,70 4. Secretarii și chestorii Senatului și ai Camerei Deputaților 10,50 5. Liderii grupurilor parlamentare ale Senatului și Camerei Deputaților 10,00 6. Președinții comisiilor permanente ale Senatului și Camerei Deputaților 9,70 7. Vicepreședinții comisiilor permanente ale Senatului și Camerei Deputaților 9,40 8. Secretarii comisiilor permanente ale Senatului și Camerei Deputaților 9,20 9. Senatori și deputați 9,00

Funcții de demnitate publică numite:

Nr. crt Funcția Coeficient Guvernul României 1. Prim-ministru 11,50 2. Viceprim-ministru 10,70 3. Ministru 10,50 4. Ministru delegat 10,50 5. Secretar de stat 8,00 6. Subsecretar de stat 7,00 Academia Română 7. Președinte 10,50 8. Vicepreședinte 8,00 9. Secretar general 8,00 Consiliul Legislativ 10. Președinte consiliu 10,50 11. Președinte de secție 8,00 Avocatul Poporului 12. Avocatul poporului 10,50 13. Adjunct al Avocatului poporului 8,00 Curtea de Conturi*) 14. Președinte 11,50 15. Vicepreședinte 10,70 16. Președinte Autoritatea de audit 10,70 17. Vicepreședinte Autoritatea de audit 10,50 18. Consilier conturi 10,50 Secretariatul General al Guvernului 19. Secretar general al Guvernului 10,50 20. Secretar general adjunct al Guvernului 8,00 21. Consilier de stat 8,00 22. Șeful Cancelariei Prim-ministrului 8,00 Administrația Prezidențială 23. Consilier prezidențial 10,50 24. Consilier de stat 8,00 Consiliul Concurenței 25. Președinte 10,50 26. Vicepreședinte 9,50 27. Consilier de concurentă 8,00 Consiliul Național al Audiovizualului 28. Președinte 10,50 29. Membri 8,00 Consiliul Național pentru Studierea Arhivelor Securității 30. Președinte 10,50 31. Vicepreședinte 9,50 32. Secretar al Consiliului 9,00 33. Membri 8,00 Autoritatea Electorală Permanentă 34. Președinte 10,50 35. Vicepreședinte 8,00 Agenția Națională de Integritate 36. Președinte 9,00 37. Vicepreședinte 8,00 Oficiul Național de Prevenire și Combatere a Spălării Banilor 38. Președinte 9.00 39. Vicepreședinte 8,00 Oficiul Registrului Național al Informațiilor Secrete de Stat 40. Director general 9.00 Instituția Prefectului 41. Prefect 9,00 42. Subprefect 7,50

Funcții de demnitate publică alese în cadrul autorităților locale:

Nr. crt Funcția Coeficient PRIMĂRII ȘI CONSILII 1. Primar general al Capitalei 10,00 2. Viceprimar al Capitalei 9,00 3. Președinte al consiliului județean 9,00 4. Vicepreședinte al consiliului județean 8,00 5. Primar municipiu reședință de județ 9,00 6. Primar al sectoarelor municipiului București 9,00 7. Primar oraș/municipiu (peste 100.001) 7,50 8. Primar oraș/municipiu (cu 50.001 până la 100.000 locuitori) 7,00 9. Primar oraș/municipiu (cu 20.001 până la 50.000 locuitori) 6,50 10. Primar comună (cu 20.001 până la 50.000 locuitori) 6,00 11. Primar oraș (cu 10.001 până la 20.000 locuitori) 6,00 12. Primar comună (cu 10.001 până la 20.000 locuitori) 5,50 13. Primar oraș (până la 10.000 locuitori) 5,50 14. Primar comună (cu 5.001 până la 10.000 locuitori) 5,00 15. Primar comună (cu 3.001 până la 5.000 locuitori) 4,50 16. Primar comună (până la 3.000 locuitori) 4,00 17. Viceprimar municipiu reședință de județ 8,00 18. Viceprimar al sectoarelor municipiului București 8,00 19. Viceprimar oraș/municipiu (peste 100.001) 6,50 20. Viceprimar oraș/municipiu (cu 50.001 până la 100.000 locuitori) 6,00 21. Viceprimar oraș/municipiu (cu 20.001 până la 50.000 locuitori) 5,50 22. Viceprimar comună (cu 20.001 până la 50.000 locuitori) 5,00 23. Viceprimar oraș (cu 10.001 până la 20.000 locuitori) 5,00 24. Viceprimar comună (cu 10.001 până la 20.000 locuitori) 4,50 25. Viceprimar oraș (până la 10.000 locuitori) 4,50 26. Viceprimar comună (cu 5.001 până la 10.000 locuitori) 4,00 27. Viceprimar comună (cu 3.001 până la 5.000 locuitori) 3,50 28. Viceprimar comună (până la 3.000 locuitori) 3,00

Funcții de demnitate publică aflate în subordinea guvernului:

Nr. crt Funcția Coeficient Instituții publice din subordinea Guvernului*) minim maxim 1. Conducătorul instituției (președinte, director general, șef oficiu, etc) 6,80 7,40 2. Adjunctul conducătorului instituției (vicepreședinte, director general adjunct, etc) 6,40 7,00

Foto: Inquam Photos / Octav Ganea